শ্রীলঙ্কার বিপক্ষে ম্যাচের পরই সাইড স্ট্রেইনে ব্যথা অনুভব করেন মুস্তাফিজ। আজ জানা গেছে, সেই চোটটা ভালোই ভোগাচ্ছে তাঁকে। এ প্রতিবেদন লেখার সময়, পরীক্ষা-নিরীক্ষার জন্য মুস্তাফিজ ঢাকার অ্যাপোলো হাসপাতালে ছিলেন। তবে ধারণা করা হচ্ছে, চোটের কারণে পরশু পাকিস্তানের বিপক্ষে বাংলাদেশের পরের ম্যাচে তরুণ এই পেসারের খেলার সম্ভাবনা নেই বললেই চলে। এমনকি যদি ফাইনালে উঠে, সেখানেও মুস্তাফিজের খেলা নিয়ে সংশয় আছে।